**Հայաստանի Հանրապետության կառավարության որոշման նախագծի վերաբերյալ**

**հիմնավորումը**

1. **Անհրաժեշտությունը**.

 ՀՀ կառավարության 2016 թվականի փետրվարի 25-ի N 238-Ն որոշման մեջ փոփոխությունը պայամանվորված է Հ**այաստանի Հանրապետության** կառավարության 2018 թվականի հունվարի 18-ի <<Հ**այաստանի Հանրապետության կառավարության 2015 թվականի սեպտեմբերի 25-ի N 1141-Ն որոշման մեջ լրացումներ կատարելու մասին>> N 133–Ն որոշման հավելված 6-ի 28-րդ կետով:** Առաջարկվող փոփոխության միջոցով նախատեսվում է կարգավորել ասպիրանտուրայի և դոկտորանտուրայի ուսուցմամբ անվճար տեղերի հատկացումը և ընդունելությունը:

1. **Ընթացիկ իրավիճակը և կարգավորման նպատակը**

 Յուրաքանչյուր տարի ՀՀ գերատեսչություններից, ՀՀ բարձրագույն ուսումնական հաստատություններից և գիտական կազմակերպություններից ստացված հայտերի հիման վրա ՀՀ կրթության և գիտության նախարարությունն ըստ մասնագիտությունների, ՀՀ կառավարության հաստատմանն է ներկայացնում ՀՀ պետական բարձրագույն ուսումնական հաստատությունների և գիտական կազմակերպությունների պետության կողմից նպաստի ձևով ուսման վճարի փոխհատուցմամբ /անվճար/, առկա և հեռակա ուսուցմամբ ասպիրանտական կրթական ծրագրով տեղերը: Սակայն բուհերին ատենախոսության թեմա հաստատելու իրավունքը տալիս է ԲՈԿ-ը: Ստեղծված իրավիճակում բուհը իրականացնում է ասպի­րանտական ընդունելություն, բայց փաստացի ի վիճակի չէ իրականացնել հետազոտական գործունեություն (չունի գիտական ղեկավար նշանա­կելու փաստացի հնարավորություն):

Առաջարկվող փոփոխության **նպատակն է** պարտադիր պահանջ սահմանել ասպիրանտական տեղերի հատկացման համար: Փոփոխությունը պայմանավորված է նաև այն հանգամանքով, որ քաղաքացուն օրենքով սահմանված պարտադիր զինվորական ծառայության զորակոչից տարկետման իրավունք տրվում է Հայաստանի Հանրապետության կառավարության 2018 թվականի ապրիլի 12-ի 451-Ն որոշման հավելվածի պահանջներին համաձայն:

1. **Նախագծի մշակման գործընթացում ներգրավված ինստիտուտները և անձինք.**

 Կրթության և գիտության նախարարություն:

1. **Ակնկալվող արդյունքը.**

 Որոշման ընդունումը նախատեսում է կարգավորել ասպիրանտուրայի ընդունելությունը համապատասխան տարվա ժամանակահատվածի զորակոչը կազմակերպելու մասին Հայաստանի Հանրապետության կառավարության որոշմամբ նախատեսված ժամկետներում և սահմանել հստակ չափանիշներ ասպիրանտական տեղերի հատկացման վերաբերյալ: Ինչպես նաև ասպիրանտը ուսման ընթացքում հնարավորություն կունենա իրականացնել հետազոտական գործունեություն տվյալ ուսումնական հաստատությունում:

**Տեղեկանք**

<<**Հայաստանի Հանրապետության կառավարության 2016 թվականի փետրվարի 25-ի N 238–Ն որոշման մեջ լրացում և փոփոխություն կատարելու մասին**>> Հայաստանի Հանրապետության կառավարության որոշման նախագծի ընդունման առնչությամբ պետական կամ տեղական ինքնակառավարման բյուջեների վրա ազդեցության մասին

 Որոշման ընդունման կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն սպասվում:

**Տեղեկանք**

<<**Հայաստանի Հանրապետության կառավարության 2016 թվականի փետրվարի 25-ի N 238–Ն որոշման մեջ լրացում և փոփոխություն կատարելու մասին**>> Հայաստանի Հանրապետության կառավարության որոշման նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին

|  |
| --- |
| 1. Հայաստանի Հանրապետության կառավարության որոշման նախագծի մասին ընդունման առնչությամբ այլ իրավական ակտեր ընդունելու անհրաժեշտություն չկա:
2. Հայաստանի Հանրապետության կառավարության որոշման նախագիծը չի հակասում միջազգային պայմանագրերով ստանձնած պարտավորություններին:
 |
|  |